ಜನವರಿ, 2000ದಲ್ಲಿ ಡೇಟನ್ ಹಡ್ಸನ್ ಕಾರ್ಪೋರೇಷನ್ ತನ್ನ ಹೆಸರನ್ನು ಟಾರ್ಗೆಟ್ ಕಾರ್ಪೋರೇಷನ್ ಎಂದು ಬದಲಿಸಿಕೊಂಡಿತು ಹಾಗೂ ತನ್ನ ಗುರುತಿನ ಚಿಹ್ನೆಯನ್ನು ಟಿಜಿಟಿಯಾಗಿ (TGT) ಬದಲಾಯಿಸಿಕೊಂಡಿತು. ಅದಾದ ನಂತರ ಕಾರ್ಪೋರೇಷನ ಒಟ್ಟು ಮಾರಾಟ ಮತ್ತು ಗಳಿಕೆಯ ಶೇ.75ರಿಂದ 80ಭಾಗ ಟಾರ್ಗೆಟ್ ಸ್ಟೋರ್‌ಗಳಿಂದ ಬಂದಿತು.ಇತರೆ ಭಾಗಗಳಾದ( ಕೊಂಡಿ, ಚೈನ್) ಡೇಟ್ಸನ್, ಹಡ್ಸನ್, ಮಾರ್ಷಲ್ ಫೀಲ್ಡ್ಸ್ ಮತ್ತು ಮರ್ವೇನ್ಸ್‌ಗಳನ್ನು ರಿಯಾಯಿತಿ ವ್ಯಾಪಾರವನ್ನು ಉತ್ತೇಜಿಸಲು ಬಳಸಲಾಯಿತು. ಇದು 46ರಾಜ್ಯಗಳಲ್ಲಿ 977 ಮಳಿಗೆಗಳ ಸ್ಥಾಪನೆಗೆ ಅವಕಾಶ ಮಾಡಿಕೊಟ್ಟಿತ್ತಲ್ಲದೆ, ವರ್ಷದ ಅಂತ್ಯಕ್ಕೆ ವ್ಯಾಪಾರವು 29.7ಬಿಲಿಯನ್ ಯುಎಸ್ ಡಾಲರ್‍ಗಳನ್ನು ಮುಟ್ಟಿತು. ಇದು ಇ-ಕಾಮರ್ಸ್ ವ್ಯವಹಾರಗಳನ್ನು ತನ್ನ ಚಿಲ್ಲರೆ ವ್ಯಾಪಾರ ವಿಭಾಗದಿಂದ ಬೇರ್ಪಡಿಸಿ, ರಿವರ್‌ಟೌನ್ ವ್ಯಾಪಾರ ಘಟಕಕ್ಕೆ ಸೇರಿಸಿತು, ಇದನ್ನು ಟಾರ್ಗೆಟ್.ಡೈರೆಕ್ಟ್ ಎಂದು ಕರೆದರು. 2001ರಲ್ಲಿ ತನ್ನ ಡೇಟನ್ಸ್ ಮತ್ತು ಹಡ್ಸನ್ಸ್ ಮಳಿಗೆಗಳು ವಿಭಾಗೀಯ ವ್ಯಾಪಾರ ಮಳಿಗೆಗಳಲ್ಲಿ ಹೆಚ್ಚು ಗುರುತಿಸಲ್ಪಟ್ಟಿದ್ದ ಮಾರ್ಷಲ್ ಫೀಲ್ಡ್‌ನ ಬ್ರಾಂಡ್‌ನ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತವೆ ಎಂದು ಘೋಷಿಸಿತು. 

ಟಾರ್ಗೆಟ್ ಸ್ಟೋರ್, ಮೇಯಿನ್‌ನ ವರೆಗೂ ವಿಸ್ತರಿಸಲ್ಪಟ್ಟಿತು, 47 ರಾಜ್ಯಗಳಲ್ಲಿ 1053 ಘಟಕಗಳ ಸಂಖ್ಯೆಯನ್ನು ಮುಟ್ಟಿತು ಹಾಗೂ ವ್ಯಾಪಾರವು 33.0 ಬಿಲಿಯನ್ ಡಾಲರ್‌ಗಳನ್ನು ಮುಟ್ಟಿತು. <ಉಲ್ಲೇಖದ ಹೆಸರು= 
"2000 ವಾರ್ಷಿಕ ವರದಿ"> "ಟಾರ್ಗೆಟ್ ಕಾರ್ಪೋರೇಷನ್" ವಾರ್ಷಿಕ ವರದಿ</ಉಲ್ಲೇಖ>. ಅದೇ ಸಮಯದಲ್ಲಿ ಈ ಜಾಲವು ಯಶಸ್ವಿಯಾಗಿ ಪಿಟ್ಸ್‌ಬರ್ಗ್ ಮಾರ್ಕೆಟ್‍ಗೆ ವಿಸ್ತೃತವಾಯಿತು, ಮತ್ತು ಇದೇ ಸಮಯದಲ್ಲಿ ಏಮ್ಸ್ ಡಿಪಾರ್ಟ್‌ಮೆಂಟ್ ಸ್ಟೋರ್ ಪತನಗೊಂಡು, ಅದರ ಲಾಭವನ್ನು ಈ ಸಂಸ್ಥೆಯು ಪಡೆಯಿತು. 2002ರ ಸುಮಾರಿಗೆ ಸ್ಯಾನ್ ಲಿಯನಾರ್ಡೊ(ಬೇ ಫೇರ್ ಮಾಲ್), ಫ್ರೆಮಾಂಟ್, ಹೆವಾರ್ಡ್ ಮತ್ತು ಕ್ಯಾಲಿಫೋರ್ನಿಯಾ ಸೇರಿದಂತೆ ಇನ್ನೂ ಅನೇಕ ಕಡೆ 1147 ಘಟಕಗಳನ್ನು ಹೊಂದಿತು, ವ್ಯಾಪಾರವು 37.4 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು, ಮತ್ತು 2003ರಲ್ಲಿ ಇದು 1225 ಘಟಕಗಳನ್ನು ಹೊಂದಿ ವ್ಯಾಪಾರವು 42.0 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ದಾಟಿತು.

2004ರ ಜೂನ್ 9ರಂದು ಟಾರ್ಗೆಟ್ ಕಾರ್ಪೋರೇಷನ್ ಮಾರ್ಷಲ್ ಫೀಲ್ಡ್ಸ್ ಚೈನ್‌ನನ್ನು ಮಿಸ್ಸೌರಿ ಮೂಲದ ಮೇ ಡಿಪಾರ್ಟ್‌ಮೆಂಟ್ ಸ್ಟೋರ್ಸ್‌ನ ಸೇಂಟ್ ಲೂಯಿಸ್‌ಗೆ ಮಾರುವುದಾಗಿ ಘೋಷಿಸಿತು, ಇದು ಜುಲೈ 31, 2004ರಿಂದ ಜಾರಿಗೆ ಬಂದಿತು. ಹಾಗೆಯೇ ಜುಲೈ 21, 2004ರಲ್ಲಿ ಮರ್ವಿನ್ಸ್‌ನ್ನು, ಸನ್ ಕ್ಯಾಪಿಟಲ್ ಪಾಟ್ನರ್ಸ್, ಇಂಕ್., ಸರ್ಬರಸ್ ಕ್ಯಾಪಿಟಲ್ ಮ್ಯಾನೇಜ್‍ಮೆಂಟ್, ಎಲ್. ಪಿ., ಲುಬರ್ಟ್-ಓಲ್ಡರ್/ಕ್ಲಾಫ್ ಆಂಡ್ ಪಾಟ್ನರ್ಸ್, ಎಲ್.ಪಿ. ಮುಂತಾದ ಕಂಪೆನಿಗಳಿರುವ ಕಾಂಸ್ಟೋರಿಯಂಗೆ ಮಾರಾಟ ಮಾಡುವುದಾಗಿ ಘೋಷಿಸಿ, ಸೆಪ್ಟೆಂಬರ್ 2ರಂದು ಇತ್ಯರ್ಥಮಾಡಲಾಯಿತು. ಟಾರ್ಗೆಟ್ ಸ್ಟೋರ್‌ಗಳು ಸಂಖ್ಯೆ 1308ಕ್ಕೆ ವಿಸ್ತರಿಸಲ್ಪಟ್ಟು, ವ್ಯಾಪಾರವು 46.8 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. 2005ರಲ್ಲಿ ಇದು 1397 ಘಟಕಗಳು, 52.6ಬಿಲಿಯನ್ ಯುಎಸ್ ಡಾಲರ್ ವ್ಯಾಪಾರ ಹಾಗೂ 2006ರಲ್ಲಿ 1488 ಘಟಕಗಳಾಗಿ ವ್ಯಾಪಾರವು 59.4 ಬಿಲಿಯನ್ ಯುಎಸ್ ಡಾಲರ್‌ನಷ್ಟಾಯಿತು. 

ಮೇ, 2005ರಲ್ಲಿ ಟಾರ್ಗೆಟ್ ಭಾರತದ ಬೆಂಗಳೂರಿನಲ್ಲಿ ಕಾರ್ಯಾರಂಭ ಮಾಡಿತು, ಇದು ಇಂದು ಎಲ್ಲಾ ಟಾರ್ಗೆಟ್ ಬ್ಯುಸಿನೆಸ್ ಘಟಕಗಳಿಗೆ ಬೆಂಬಲವಾಗಿ ಕಾರ್ಯನಿರ್ವಹಿಸುತ್ತಿದೆ. 2006ರಲ್ಲಿ ಬೆಂಗಳೂರಿನ ಎಂಬ್ಯಾಸಿ ಗಾಲ್ಫ್ ಲಿಂಕ್ಸ್‌ನಲ್ಲಿ ರಾಬರ್ಟ್ ಜೆ. ಅಲ್ರಿಚ್ ಸೆಂಟರ್‌ನ ನಿರ್ಮಾಣಕಾರ್ಯವನ್ನು ಪೂರ್ಣಗೊಳಿಸಲಾಯಿತು, ಇದಲ್ಲದೆ ಟಾರ್ಗೆಟ್ ಮೈಸೂರಿನಲ್ಲಿ ಯಶಸ್ವಿಯಾಗಿ ತನ್ನ ಶಾಖೆಯನ್ನು ಆರಂಭಿಸಿದ್ದು ಮೈಸೂರಿನ ಕಾರ್ಪೋರೇಟ್ ಕ್ಯಾಂಪಸ್‌ನಲ್ಲಿ ಹೆಚ್ಚುವರಿ ಕಛೇರಿಯ ನಿರ್ಮಾಣದೊಂದಿಗೆ ಭಾರತದಲ್ಲಿ ತನ್ನ ಶಾಖೆಗಳನ್ನು ತೆರೆಯುವ ಯೋಜನೆ ಹೊಂದಿದೆ.

ಜನವರಿ 9, 2008ರಲ್ಲಿ ಬಾಬ್ ಅಲ್ರಿಚ್ ಸಿಇಒ ಹುದ್ದೆಯಿಂದ ನಿವೃತ್ತಿ ಹೊಂದುವುದಾಗಿ ಘೋಷಿಸಿದರು ಮತ್ತು ಗ್ರೆಗ್ ಸ್ಟೈನ್‌ಹಾಫೆಲ್‍ರನ್ನು ಉತ್ತರಾಧಿಕಾರಿ ಹುದ್ದೆಗೆ ಹೆಸರಿಸಿದರು. ಟಾರ್ಗೆಟ್ ಕಾರ್ಫೋಷನ್‌ನಲ್ಲಿ ಉನ್ನತ ದರ್ಜೆಯಲ್ಲಿರುವ ಅಧಿಕಾರಿಗಳು 65 ವರ್ಷಕ್ಕೆ ನಿವೃತ್ತಿಯಾಗಬೇಕೆಂಬ ನಿಯಮವಿದ್ದ ಕಾರಣ ಬಾಬ್ ಅಲ್ರಿಚ್ ಹೀಗೆ ಮಾಡಬೇಕಾಯಿತು. ಬಾಬ್ ಅಲ್ರಿಚ್‍ ತಮ್ಮ ಸಿಇಒ ಹುದ್ದೆಯಿಂದ ನಿವೃತ್ತಿಯಾಗಿದ್ದು ಮೇ 2ರಿಂದ ಅನ್ವಯವಾದರೂ 2008ರ ಆರ್ಥಿಕ ವರ್ಷದ ಅಂತ್ಯದ ವರೆಗೂ ಛೇರ್‌ಮನ್ ಆಗಿ ಮುಂದುವರೆದರು. 

ಮಾರ್ಚ್ 4, 2009ರಲ್ಲಿ ಟಾರ್ಗೆಟ್ ಪ್ರಥಮ ಬಾರಿಗೆ ಸಂಯುಕ್ತ ಸಂಸ್ಥಾನ ಖಂಡದ ಹೊರಗಡೆ ಮಳಿಗೆಗಳನ್ನು ಸ್ಥಾಪಿಸಿತು. ಏಕಕಾಲದಲ್ಲಿ ಎರಡು ಮಳಿಗೆಗಳನ್ನು ಹವಾಯೀ ದ್ವೀಪದ ಒವಾಹು ಮತ್ತು ಎರಡು ಮಳಿಗೆಗಳನ್ನು ಅಲಾಸ್ಕಾದಲ್ಲಿ ತೆರೆಯಲಾಯಿತು. ಆರ್ಥಿಕ ಇಳಿಮುಖದ ಹೊರತಾಗಿಯೂ, ಹೆಚ್ಚು ಜನರನ್ನು ಆಕರ್ಷಿಸಿ ಬೃಹತ್ ವ್ಯಾಪಾರವಾಯಿತೆಂದು ಮಾದ್ಯಮಗಳಿಂದ ತಿಳಿದುಬರುತ್ತದೆ. ಹವಾಯೀಯಲ್ಲಿ ತನ್ನ ಮಳಿಗೆಯ ಪ್ರಾರಂಭದ ನಂತರ ವೆರ್ಮಾಂಟ್, ಟಾರ್ಗೆಟ್ ಕಂಪೆನಿ ಇರದ ಏಕೈಕ ರಾಜ್ಯವಾಗಿ ಉಳಿಯಿತು.

2000ರಿಂದ ಇಲ್ಲಿಯವರೆಗೆ: ಟಾರ್ಗೆಟ್ ಕಾರ್ಪೋರೇಷನ್
1962–1971: ಟಾರ್ಗೆಟ್‍ನ ಸ್ಥಾಪನೆ
ಉಡುಗೊರೆ ಕಾರ್ಡ್‌‌‍ಗಳು
ಆಮದು ಉಗ್ರಾಣ ಮಳಿಗೆಗಳು